דרגון 2 (חללית)

דרגון 2 (באנגלית: Dragon 2) היא חללית מאוישת הניתנת לשימוש חוזר באופן חלקי, אשר פותחה ומיוצרת על ידי חברת SpaceX. לחללית זו שתי גרסאות; Crew Dragon, חללית מאוישת המיועדת לנשיאת צוות של עד שבעה אסטרונאוטים ו־Cargo Dragon המיועדת לנשיאת מטען ומהווה תחליף מעודכן לגרסה המקורית של חללית הדרגון. דרגון 2 משוגרת על גבי משגר פאלקון 9 וחוזרת לכדור הארץ בצניחה במימי האוקיינוס. כמו כן היא מצוידת במערכת מילוט המסוגלת להאיץ הרחק מהמשגר במקרה חירום.

לצד חללית הסטארליינר של בואינג, דרגון 2 מהווה אחת משתי חלליות שנועדו לשאת אסטרונאוטים אל תחנת החלל הבין-לאומית (ISS), כחלק מהתוכנית המאוישת המסחרית (CCP) של נאס"א. ב־30 במאי 2020 שוגרה המשימה המאוישת הראשונה של חללית הדרגון 2, המשימה SpaceX Demo-2, והייתה למשימת החלל המאוישת הראשונה ששוגרה על ידי חברה פרטית. עד למשימה זו, נאס"א השקיעה 3.1 מיליארד דולר בפיתוחה של הדרגון. בין היתר, דרגון 2 מספקת גם שירותי תיירות בחלל.

מאפיינים ויכולות
לדרגון 2 יש שתי גרסאות; Crew Dragon, חללית מאוישת המיועדת לנשיאת צוות של עד שבעה אסטרונאוטים ו־Cargo Dragon המיועדת לנשיאת מטען. החללית מבוססת על דרגון 1 אך בניגוד לקודמתה היא מצוידת בזוג חלונות, מחשבי טיסה ומערכות אוויוניקה חדשות, מערך סולארי מובנה על גוף החללית, ומגן חום משודרג שיוכל לעמוד גם במהירויות חדירה של טיסות השבות מהירח. החללית מצוידת גם בארבעה זוגות מנועי סופר־דראקו המיועדים למילוט חירום תוך כדי השיגור (במקור הם יועדו גם לנחיתה יבשתית בחזרה מטיסה, אך אופציה זו בוטלה ונשארה רק כאמצעי חירום אם לא תתאפשר נחיתה באוקיינוס). דרגון 2 ניתנת לשימוש חוזר באופן חלקי, מה שגורם להפחתת עלויות משמעותית.

להבדיל מהגרסה הקודמת והלא מאוישת שעגנה בתחנת החלל רק באמצעות הזרוע הרובוטית שלה, דרגון 2 מצוידת במערכת עגינה מסוג NDS  (NASA Docking System) המאפשר לה לעגון באופן עצמאי ואוטומטי בתחנת החלל הבין-לאומית. לאסטרונאוטים יש יכולת להתערב במקרה חירום ולעגון באופן ידני תוך שימוש במחשב בצורת טאבלט עם מסכי מגע. בזמן עגינה בתחנת החלל, הגרסה המאוישת מתוכננת לפעול 180 ימים אך מסוגלת להישאר עד 210 ימים.

החללית מסוגלת לשאת באופן תאורטי עד שבעה אסטרונאוטים או כ־6,000 ק"ג מטען למסלול לווייני נמוך אם כי במשימות עבור נאס"א יש בה 4 מושבים, עם שינויים מסוימים היא תוכל להרחיק אפילו עד הקפת הירח ולשוב ארצה, כחלק מתוכנית ארטמיס.

ל-Crew Dragon יש שמונה מנועי  צמודים, מקובצים בזוגות ליתירות, כאשר כל מנוע מסוגל לייצר דחף של lbf 16,000 שישמש לחילוץ הצוות באירוע של תקלה בשיגור. בנוסף מותקנים 18 מנועי  שנועדו עבור בקרת גישה ותמרוני מסלול.

היסטוריית הפיתוח והבדיקות
ממוזער|250px|החללית דרגון 2 כפי שהוצגה לראשונה בשנת 2014.
ממוזער|250px|החללית דרגון 2, לידה עומדים שני האסטרונאוטים הראשונים שטסו בה במאי 2020. (אוגוסט 2018)
ממוזער|250px|תצורת החללית בעת שיגור
בשנת 2010, שנה לפני סיום תוכנית מעבורות החלל, נאס"א החלה לממן פרויקטים של מספר חברות תעופה וחלל כדי לפתח חלליות חדשות אשר יחליפו את מעבורות החלל אשר היו בשימוש מאז שנות השמונים של המאה ה־20. אחת המטרות המרכזיות הייתה להוריד עלויות שיגור אסטרונאוטים. באפריל 2011, יחד עם עוד מספר חברות, חברת SpaceX קיבלה מימון ראשוני בסכום של 75 מיליון דולר עבור פיתוח גרסה מאוישת של החללית דרגון. באוגוסט 2012, SpaceX קיבלה מימון נוסף מנאס"א בסכום של 440 מיליון דולר. ב־16 בספטמבר 2014, נאס"א הודיעה שהחברות SpaceX ובואינג זכו במכרז והם אלו שיספקו שירותי שיגור אסטרונאוטים עבור נאס"א כאשר SpaceX תקבל מימון של 2.6 מיליארד דולר עבור פיתוח הגרסה המאוישת של הדרגון ובואינג תקבל 4.2 מיליארד דולר עבור פיתוח חללית הסטארליינר.

ב־6 במאי 2015 נערכה בהצלחה בדיקת ביטול שיגור (Pad Abort Test). בבדיקה זו חללית הדרגון שיגרה עצמה הרחק מכן השיגור ונחתה בשלום באוקיינוס בעזרת מצנחים. במרץ 2019, ערכה SpaceX בהצלחה את המשימה 'SpaceX Demo-1' בה שוגרה חללית דרגון 2 לא מאוישת אל תחנת החלל הבין-לאומית. מטרת המשימה הייתה לבדוק את יכולת העגינה האוטומטית של הדרגון אל תחנת החלל, את עמידותה של החללית בעת כניסתה אל אטמוספירת כדור הארץ ולבחון את תהליך הצניחה במימי האוקיינוס.

ב־20 באפריל 2019, בעת בדיקות הצתת מנועים סטטית, התפוצצה חללית דרגון בנמל החלל קייפ קנוורל. ביום הפיצוץ, בדיקת מנועי הדראקו של החללית עברה בהצלחה, אך בדיקת מנועי הסופר־דראקו האמונים על מערכת המילוט של האסטרונאוטים במקרה חירום, כשלו. לאחר בדיקות הטלמטריה והצילומים ולאחר ניתוח השאריות מאתר הפיצוץ, הוסק כי הבעיה החלה כאשר כמות קטנה של תרכובת כימית בשם דיניטרוגן טטרוקסיד דלפה אל תוך מעבר ההליום אשר אמור לוסת את לחץ מכלי הדלק וכתוצאה מכך ניזוק שסתום בדיקה שגרם לפיצוץ. תקרית זו עיכבה במספר חודשים את השיגור המאויש המתוכנן.

ב־19 בינואר 2020, ביצעה SpaceX בדיקת ביטול בעת שיגור (In-Flight Abort Test). מטרת בדיקה זו הייתה לבצע הפרדה של הדרגון ממשגר הפאלקון 9 כדקה לאחר השיגור על מנת לבחון את יכולת מערכת המילוט במקרה חירום. ההפרדה בוצעה בטרופוספירה כאשר המשגר נע במהירות עבר־קולי מעט אחרי שעבר את נקודת המקס Q, הנקודה שבה העומס האווירודינמי על כלי רכב חללי בטיסה אטמוספירית הוא מקסימלי. הדרגון השתמשה במנועי הסופר־דראקו כדי להרחיק עצמה מהמשגר אחרי תקלה מתוכננת. 10 שניות לאחר שהדרגון התרחקה, משגר הפאלקון 9 התפוצץ ונהרס. מנועי הדראקו הקטנים יותר ניווטו את הדרגון בירידה ומצנחי החללית נפתחו בהצלחה. דרגון 2 נחתה בהצלחה באוקיינוס האטלנטי בסמוך לחופי פלורידה.

ב־30 במאי 2020 שוגרה בהצלחה חללית דרגון C206 אנדוור למשימה SpaceX Demo-2, טיסת ניסוי והמשימה המאוישת הראשונה של חללית הדרגון 2. צוות המשימה, מפקד החללית דאגלס "דאג" הארלי ומפקד מבצעים משותף רוברט "בוב" בנקן, ותיקי תוכנית מעבורות החלל, שוגרו אל תחנת החלל הבין-לאומית. המשימה בחנה את יכולותיה של הדרגון בכניסה למסלול סביב כדור הארץ, את יכולת העגינה האוטונומית שלה אל תחנת החלל הבין-לאומית ואת חזרתה בשלום לכדור הארץ וצניחתה במימי האוקיינוס. משימה זו הייתה משימת החלל המאוישת הראשונה של חברה פרטית והשיגור המאויש הראשון של אסטרונאוטים מאדמת ארצות הברית מאז 2011 אז שוגרה משימת STS-135, המשימה האחרונה בתוכנית מעבורות החלל.

טיסות מאוישות
 משימה טלאי מספר קפסולה תאריך שיגור תאריך נחיתה הערות תוצאה צוות טיסות ניסוי Demo-2 40px|סמל C206.1  Endeavour 30 במאי 2020 2 באוגוסט 2020 טיסת ניסוי מאוישת ראשונה של חללית הדרגון, אורך המשימה 63 ימים. צוות הדרגון חבר לתחנת החלל הבין-לאומית וביצע משימות מדעיות ותחזוקה שונות כולל השתתפות בארבע הליכות חלל הצלחה  דוגלאס הרלי, נאס"א •  רוברט בנקן, נאס"א טיסות מבצעיות Crew-1 40px|סמל C207.1  Resilience 16 בנובמבר 2020 2 במאי 2021 נשאה ארבעה אסטרונאוטים אל תחנת החלל הבין-לאומית למשימה בת שישה חודשים. בצוות המשימה שלושה אמריקאים ויפני אחד הצלחה  מייקל הופקינס, נאס"א •  ויקטור גלאבר, נאס"א •  סואיצ'י נוגוצ'י, JAXA •  שאנון ווקר, נאס"א Crew-2 40px|סמל C206.2 ♺  Endeavour 23 באפריל 2021 9 בנובמבר 2021 נשאה ארבעה אסטרונאוטים אל תחנת החלל הבינלאומית למשימה בת שישה חודשים. נאס"א אפשרה ל־SpaceX לעשות שימוש חוזר בחומרה כאשר גם משגר הפאלקון 9 וגם קפסולת הדרגון במשימה זו היו לראשונה כאלו שכבר טסו בעבר הצלחה  שיין קימברו, נאס"א •  מייגן מקארתור, נאס"א •  אקיהקו הושידה, JAXA •  תומא פסקה, CNESInspiration4 C207.2 ♺  Resilience 16 בספטמבר 2021 18 בספטמבר 2021 טיסת החלל הפרטית המלאה הראשונה. ארבעה אזרחים השתתפו בטיסה בת שלושה ימים שהגיעה למסלול בגובה של 590 קילומטר וביצעו ניסויים מדעיים הצלחה  ג'ארד אייזקמן •  סיאן פרוקטור •  היילי ארקנאו •  כריסטופר סמברוסקי Crew-3 40px|סמל C210.1  Endurance 11 בנובמבר 2021 6 במאי 2022נשאה ארבעה אסטרונאוטים אל תחנת החלל הבינלאומית למשימה בת שישה חודשים. נעשה שימוש חוזר במשגר פאלקון 9 ובקפסולת דרגון הצלחה  רג'ה צ'ארי, נאס"א •  תומאס מרשברן, נאס"א •  קיילה בארון, נאס"א •  מתיאס מאורר Axiom-1 C206.3 ♺  Endeavour 8 באפריל 2022 25 באפריל 2022 הטיסה הראשונה שנרכשה על ידי חברת Axiom והטיסה הפרטית המלאה הראשונה אל תחנת החלל הבינלאומית. בצוות טיסה זו אסטרונאוט מקצועי אחד מטעם Axiom ושלושה תיירי חלל; צמד משקיעים מקנדה וארצות הברית, ואיש העסקים הישראלי איתן סטיבה אשר היה לישראלי השני בחלל הצלחה / מייקל לופז־אלגריה •  לארי קונור •  מארק פאת'י •  איתן סטיבה Crew-4 40px|סמל C212.1  Freedom 27 באפריל 2022 14 באוקטובר 2022 המשימה הרביעית במסגרת התוכנית המאוישת המסחרית. הצלחה  צ'ל לינדגרן, נאס"א •  רוברט היינס, נאס"א •  סמנתה כריסטופורטי, ESA •  ג'סיקה ווטקינס, נאס"א Crew-5 40px|סמל C210.2 ♺  Endurance 5 באוקטובר 2022 12 במרץ 2023 המשימה החמישית במסגרת התוכנית המאוישת המסחרית. הצלחה  ניקול אונאפו מאן, נאס"א •  ג'וש קאסדה, נאס"א •  קואיצ'י וקאטה, JAXA •  אנה קיקינה, רוסקוסמוסCrew-640px|סמל C206.4 ♺  Endeavour 2 במרץ 2023 4 בספטמבר 2024 המשימה השישית במסגרת התוכנית המאוישת המסחרית. הצלחה  סטיבן בואן •  וורן הבורג •  סולטאן א-ניאדי •   Axiom-2 C212.2 ♺  Freedom 21 במאי 2023 31 במאי 2023 הטיסה השנייה שנרכשה על ידי חברת Axiom. הצלחה  פגי ויטסון •  ג'ון שופנר •  עלי אלקרני •  רייאנה ברנאוויCrew-7 40px|סמל C210.3 ♺  Endurance 26 באוגוסט 2023 13 בפברואר 2024 בסוף 2021 נאס"א חתמה חוזה עם SpaceX לשלוש טיסות נוספות של צוות לאחר סיום משימת Crew-7. הצלחה  ג'סמין מוגבלי •  אנדראס מוגנסן •  סאטושי פורוקאווה •  קונסטנטין בוריסובAxiom-3 C212.3 ♺  Freedom 17 בינואר 2024 (מתוכנן) ינואר 2024 (מתוכנן) הטיסה השלישית שנרכשה על ידי חברת Axiom. הצלחה / מייקל לופז-אלגריה •  ולטר וילדיי •  אלפר גזראווג'י •  מרקוס ואנדט Crew-8 40px|סמל C206.5 ♺  Endeavour פברואר 2024 2024 בסוף 2021 נאס"א חתמה חוזה עם SpaceX לשלוש טיסות נוספות של צוות לאחר סיום משימת Crew-7. הצלחה  מתיו דומיניק •  מייקל באראט • ג'נט ג' אפס •  אלכסנדר גרבנקיןPolaris Dawn C207.3 ♺  Resilience 10 בספטמבר 2024 15 בספטמבר 2024 טיסה פרטית במסלול, כולל שני עובדי SpaceX. הצלחה ג'ארד אייזקמן •  סקוט פוטיט •  שרה גיליס •  אנה מנון Crew-9 40px|סמל C212-4 ♺  Freedom 28 בספטמבר 2024 18 במרץ 2025 בסוף 2021 נאס"א חתמה חוזה עם SpaceX לשלוש טיסות נוספות של צוות לאחר סיום משימת Crew-7. הצלחה  ניק הייג •  סוניטה ויליאמס •  בארי וילמור •  אלכסנדר גורבונוב Crew-10 40px|סמל C210-4 ♺  Endurance 14 במרץ 2025 9 באוגוסט 2025 הצלחה  אן מקליין •  ניקול איירס •  טאקויה אונישי •  קיריל פסקוב Fram2 C207-4 ♺  Resilience 1 באפריל 2025 4 באפריל 2025 הצלחה  צ'ון ואנג •  יאניקה מיקלסן •  רבאה רוג •  אריק פיליפס Axiom-4 C213-1 ♺  Grace 25 ביוני 2025 15 ביולי 2025 טיסה פרטית של חברת Axiom לתחנת החלל הבין-לאומית. הצלחה  פגי ויטסון •  שובהאנשו שוקלה •  סלאבוש אוזננסקי-וינסנייבסקי •  טיבור קאפו Crew-11 40px|סמל C206-6 ♺  Endeavour 1 באוגוסט 2025 15 בינואר 2025 השיגור האחרון של דרגון מ-LC-39A. הצלחה  זינה קרדמןן •  מייקל פינק •  קימיה יו •  אולג פלטונוב Crew-12 40px|סמל C212-5 ♺  Freedom 13 בפברואר 2026 אוקטובר 2026 עוגנת בתחנת החלל הבין-לאומית  ג'סיקה מאיר •  ג'ק האת'ווי •  סופי אדנוט •  אנדריי פדיאייב Crew-13 TBA TBA TBA מתוכנן TBA Axiom-5 TBA ינואר 2027 ינואר 2027 מתוכנן TBA Crew-14 TBA TBA TBA מתוכנן TBA Vast-1 TBA 2027 TBA מתוכנן TBA

טיסות מטען
 משימה טלאי מספר קפסולה תאריך שיגור תאריך נחיתה הערות תוצאה CRS-21 40px|סמל C208.1  6 בדצמבר 2020 14 בינואר 2021 המשימה הראשונה של SpaceX כחלק מהשלב השני של תוכנית CRS של נאס"א. משימה זו תהיה גם הטיסה הראשונה של גרסת המטען של דרגון 2 ותישא אל תחנת החלל הבין-לאומית את מערכת Bishop Airlock Module של חברת NanoRacks. הצלחה CRS-22 40px|סמל C209.1 3 ביוני 2021 10 ביולי 2021 טיסת מטען שנייה אל תחנת החלל הבין-לאומית. סיפקה מערכי לוחות סולאריים מסוג  1 iROSA ו־iROSA 2. הצלחה CRS-23 40px|סמל C208.2 ♺ 29 באוגוסט 2021  07:14 UTC 1 באוקטובר 2021 טיסת מטען שלישית אל תחנת החלל הבין-לאומית. הצלחה CRS-24 40px|סמל C209.2 ♺ 21 בדצמבר 2021  10:07 UTC 24 בינואר 2022 טיסת מטען רביעית אל תחנת החלל הבין-לאומית. הצלחה CRS-25 40px|סמל C208.3 ♺ 15 ביולי 2022  00:44 UTC 20 באוגוסט 2022 טיסת מטען חמישית אל תחנת החלל הבין-לאומית. סיפקה מערכי לוחות סולאריים מסוג  3 iROSA ו־iROSA 4. הצלחה CRS-26 40px|סמל C211.1 26 בנובמבר 2022 11 בינואר 2023 טיסת מטען שישית אל תחנת החלל הבין-לאומית. סיפקה מערכי לוחות סולאריים מסוג  3 iROSA ו־iROSA 4. הצלחה CRS-27 40px|סמל C209.3 ♺ 15 במרץ 2023 15 באפריל 2023 טיסת מטען שביעית אל תחנת החלל הבין-לאומית. הצלחה CRS-28 40px|סמל C208.4 ♺ 5 ביוני 2023 30 ביוני 2023 טיסת מטען שמינית אל תחנת החלל הבין-לאומית. סיפקה מערכי לוחות סולאריים מסוג  5 iROSA ו־iROSA 6. הצלחה CRS-29 40px|סמל C211.2 ♺ 10 בנובמבר 2023 12 בדצמבר 2023 טיסת מטען תשיעית אל תחנת החלל הבין-לאומית. הצלחה CRS-30 40px|סמל C209.4 ♺ 21 במרץ 2024 30 באפריל 2024 השיגור הראשון של דרגון 2 מ-SLC-40. הצלחה CRS-31 40px|סמל C208-5 5 בנובמבר 2024 16 בדצמבר 2024 הדרקון הראשון שמבצע הפעלה מחדש אל תחנת החלל הבין-לאומית. הצלחה CRS-32 40px|סמל C209-5 21 באפריל 2025 25 במאי 2025 דרקון המטען הראשון שנופל באוקיינוס השקט. הצלחה CRS-33 40px|סמל C211-3 24 באוגוסט 2025 ינואר 2026 משימת דרקון המטען הארוכה ביותר עד כה. עוגנת בתחנת החלל הבין-לאומית CRS-34 TBA מאי 2026 מתוכנן CRS-35 TBA אןגוסט 2026 מתוכנן

ראו גם
 דרגון (חללית)
 בואינג סטארליינר
 התוכנית המאוישת המסחרית
 רשימה של טיסות חלל מאוישות

קישורים חיצוניים


 מידע על הדרגון באתר האינטרנט של SpaceX.

הערות שוליים

*
*
קטגוריה:חלליות מאוישות
קטגוריה:חלליות אמריקאיות
קטגוריה:מוצרי SpaceX
קטגוריה:טיסות חלל פרטיות